ПРИПРЕМА ЗА ЧАС  - НАСТАВА НА ДАЉИНУ
Разред: Шести
Тема: Демократско друштво
Наставна јединица: Власт. Нивои и гране власти
Исходи:  
· Ученик препознаје нивое и гране власти
· Ученик зна која тела представљају законодавну, а која извршну власт на локалном нивоу
· [bookmark: _GoBack]Ученик  види могућности партиципације грађана у доношењу одлука на локалном нивоу
	Делови часа
	Активности
	Временска динамика
	Дигитални алат

	Припремнe активности 
(пре часа)
	На гугл учионици (стрим) написати ученицима обавештење за наредни час: тема која се обрађује, исходе наставе и задатке за ученике.
Наставник поставља и материјал  - текст у ворду (Прилог 1.)
И линк ка  видео клипу. 
https://www.youtube.com/watch?v=13PI5b4gz50&feature=youtu.be


Задатак за ученике:  Прочитајте текст у Прилогу 1. И погледајте видео. О садржајима ћемо говорити на часу.

	 7 дана пре часа
	Гугл учионица
Или нека друга платформа за учење

	Провера знања 
	
Провера разумевања прочитаног текста биће на часу
	
_
	
_

	Синхрони час (уживо)
30 минута
	Наставник уводи ученике у тему, пита да ли је било неких недоумица приликом читања текста и гледања видео клипа, појашњава.
Затим дели линк са видео игрицом/квизом креираним за овај час којим проверава разумевање кључних појмова. Могуће су две варијанте: да наставник отвори игрицу и да чекира одговоре које ученици означе као тачне, или ако постоје техничке могућности да сваки ученик за себе одигра игрицу, па да резултате прокоментаришу са наставником.
Линк ка игрици 
https://wordwall.net/resource/10428630/gra%c4%91ansko-vaspitanje-%c5%a1esti-razred-vlast
Напомена: Игрица је креирана у алату Вордвал и захтева регистрацију имејл адресом.
	На дан часа
	Учионица или Гугл учионица (гугл мит, вордвал)

	Евалуација часа
	Наставник поставља питање: Којој грани власти се обраћате са идејом да нешто промените у свом насељу?
1. Ако се час одржава у учионици ученицима поделити стикере на којима ће записати свој одговор, наставник прикупља и даје повратну информацију.
2. Ако час реализујте онлај препоручујемо  дигитални алат  mentimeter.com

	Непосредно после часа
	Учиони-ца или 
mentimeter.com





Прилог 1. 
Подела власти – надлежности законодавне, судске и извршне власти
[image: odnos-izmedu-razlicitih-oblika-vlasti-2]

Основне функције власти су доношење закона, њихово извршавање (односно управљање заједничким пословима) и решавање спорова у друштву. Када би све ове три функције власти биле усредсређене у истим рукама, тада би власт била тиранска или диктаторска („Кадија те тужи, кадија ти суди“). Због тога се ове три функције власти раздвајају и дају у руке различитим органима: овлашћење за доношење закона или законодавна власт парламенту, односно народној скупштини, њихово извршавање извршној власти (влада) која влада и управља по тим законима, а решавање спорова судској власти или судовима. Као што и наша пословица подразумева, крајња сврха поделе власти је да се одбране слободе и права грађана од њиховог нарушавања од стране власти. Основно оруђе за то су устав и закони. Уставом се отуд прво дефинишу основна права и слободе грађана као носилаца врховне власти у демократији (народни суверенитет), а потом и регулишу односи између ове три власти, тако да ни једна не би задирала у поље друге и на тај начин присвојила и ујединила у једним рукама функције које треба да остану раздвојене.
Ово регулисање међусобних односа три гране власти или њихово раздвајање се врши различитим надлежностима на која се законодавна, извршна и судска власт овлашћују уставом.
Надлежности законодавне власти су да:
•	усваја устав и одлучује о његовој промени
•	доноси законе (укључујући порезе и буџет)
•	бира извршну власт
•	контролише извршну власт (кроз посланичка питања, усвајањем или неусвајањем буџета и сл.)
•	одлучује о промени граница, рату и миру, потврђује међународне уговоре итд.
Надлежности извршне власти (влада и предесдник државе) су да:
•	води политику државе и извршава законе и прописе
•	доноси свакодневне одлуке ради извршавања закона и непосредно их спроводи
•	предлаже скупштини законе и друге прописе
•	подноси скупштини на потврду буџет
•	образује стручне и друге службе за остваривање својих надлежности
•	врши надзор над радом минсистарстава и других органа управе
Надлежности судске власти:
•	штити слободе и права грађана
•	обезбеђује уставност и законитост
•	решава спорове странака у спору
•	суди прекршиоцима закона
Судској власти је уставом посебно загарантована самосталност и независност од других двеју власти. Како је крајња сврха ограничења власти, па тако и њене поделе, гарантовање и очување основних права и слобода грађана, то је независност судске власти најважнији механизам којим се то постиже.
Посебне надлежности уставног суда као чувара уставности и законитости:
•	одлучује о сагласности закона и других прописа са Уставом (контрола аката законодавне и извршне власти)
•	одлучује о сукобу надлежности између органа
•	тумачи Устав.
· zakonitost
· rešava sporove stranaka u sporu
· sudi prekršiocima zakona

 (Преузето са линка 4. 2. 2021. https://psihologija4gimnazija.wordpress.com/podela-vlasti-nadleznosti-zakonodavne-sudske-i-izvrsne-vlasti/)

